jkorsvik/nowiki_second_scrape_merged huggingface dataset:
ČT1

ČT1 (forkortelse for Česká televize 1) er en riksdekkende tv-kanal i Tsjekkia, og landets eldste med historie tilbake til 1953. Kanalen startet sendinger 1. mai 1953 som Tsjekkoslovakias allmennkanal for fjernsyn. I dag er kanalen Česká televizes flaggskipskanal og kalles populært for «Jednička» (norsk: eneren). ČT1 hadde i 2016 en markedsandel på 16 prosent i det tsjekkiske tv-markedet.


== Om kanalen ==
Kanalen hadde sin første sending 1. mai 1953 fra et studio i Praha og startet regulære sendinger 25. februar 1954. I 1970 ble kanalen omdøpt fra ČST til ČST1, da søsterkanalen ČST2 startet sendinger. I 1975 begynte kanalen med farge-tv-sendinger.I 1990 ble føderalisme innført i Tsjekkoslovakia, og ČST1 ble omdøpt til F1. I 1992 ble kanalen delt opp i to nye kanaler: ČT og slovakiske STV1. Česká televize ble etablert 1. januar 1992.ČT1 er Česká televizes flaggskipskanal og har en klar familieprofil. Kanalen viser tsjekkiske filmer, barneprogrammer, nyheter og dokumentarer. I 2013 lanserte Česká televize ČT1 HD, høydefinisjons-versjonen av ČT1. Begge kanalene er tilgjengelige over hele Tsjekkia via landets digitale bakkenett.


== Referanser ==


== Eksterne lenker ==
Offisielt nettsted 
(en) ČT1 – kategori av bilder, video eller lyd på Commons
Sportsåret 1948

Sportsåret 1948 er en oversikt over hendelser, resultater, fødte og avdøde personer med tilknytning til sport i 1948.


== Hendelser ==


=== Amerikansk fotball ===
Philadelphia Eagles vinner NFL-finalen for første gang etter å ha beseiret Chicago Cardinals med 7 – 0 i finalen.


=== Australsk fotball ===
Melbourne beseirer Essendon etter omkamp av VFL-finalen, som for første gang endte uavgjort.


=== Baseball ===
Cleveland Indians vinner World Series for andre gang etter å ha beseiret Boston Braves med 4 – 2 i finalekampene.


=== Basketball ===
Baltimore Bullets vinner NBA-finalen for første gang etter å ha beseiret Philadelphia Warriors med 4 – 2 i finalekampene.


=== Boksing ===
Verdensmesteren i tungvekt Joe Louis forsvarer 25. januar sin tittel for 25. gang ved å beseire Jersey Joe Walcott og legger opp like etter kampen.


=== Friidrett ===
33 friidrettsgrener utøves under Sommer-OL 1948 i London, inkludert debuten til 10 kilometer kappgang for menn, samt lengdehopp, kulestøt og 200 meter for kvinner.
Nederlandske Fanny Blankers-Koen tar fire gullmedaljer under sommerlekene.


=== Fotball ===


==== England ====
FA-cupen – Manchester United (etter 4–2 over Blackpool i finalen)
1. divisjon – Arsenal (7 poeng foran Manchester United og Burnley)


==== Norge ====


=== Golf ===
Major-turneringenePGA Championship vinnes av Ben Hogan
The Masters vinnes av Claude Harmon
The Open vinnes av Henry Cotton
US Open vinnes av Ben Hogan


=== Håndball ===
Laila Schou Nilsen ble Norgesmester for tredje året på rad med Grefsen  etter å ha beseiret Sørskogbygda 5 – 0 i finalen.


=== Ishockey ===
Toronto Maple Leafs vinner Stanley Cup for femte gang etter å ha beseiret Detroit Red Wings med 4 – 0 i finalekampene.


=== Roing ===
Cambridge University vinner 27. mars det 94. Oxford and Cambridge Boat Race.


=== Tennis ===
Grand Slam-turneringeneAustralian Open vinnes av Adrian Quist og Nancye Wynne Bolton.
French Open vinnes av Frank Parker og Nelly Adamson Landry.
US Open vinnes av Pancho Gonzales og Margaret Osborne duPont.
Wimbledon vinnes av Bob Falkenburg og Louise Brough Clapp.Tennis-NMLaila Schou Nilsen vinner fire gullmedaljer


=== Vintersport ===


==== Alpine grener ====
Alpin-NMKombinasjon, slalåm og utfor for kvinner – Laila Schou Nilsen
Kombinasjon og utfor for menn - Guttorm Berge
Slalåm for menn - Marius Eriksen


==== Hurtigløp ====
Allround-VMMenn – Odd Lundberg
Kvinner – Marija IsakovaVinter-OL500 m – Finn Helgesen
1 500 m – Sverre Farstad
5 000 m – Reidar Liaklev
10 000 m – Åke Seyffarth


==== Nordiske grener ====
Vinter-OLHopp – Petter Hugsted
Kombinert - Heikki Hasu
Langrenn 18 km - Martin Lundström
Langrenn 50 km - Nils Karlsson
Langrenn 4 x 10 km - Sverige (Nils Östensson, Nils Täpp, Gunnar Eriksson og Martin Lundström)


== Referanser ==


== Eksterne lenker ==
(en) 1948 in sports – kategori av bilder, video eller lyd på Commons
Jim Yong Kim

Jim Yong Kim (Hangul: 김용; Hanja: 金 墉) (født 8. desember 1959 i Seoul) er en koreansk-amerikansk lege som fra 1. juli 2012 er leder for Verdensbanken. Den 7. januar 2019 kunngjorde han at ha trer tilbake som sjef i Verdensbanken fra 1. februar 2019.Jim Yong Kim ble født i Seoul i Sør-Korea, og flyttet med sin familie til USA da han var fem år gammel. Han vokste opp i Muscatine i Iowa. Han avla medisinsk doktorgrad ved Harvard Medical School 1991 og ph.d. i antropologi ved Harvard University 1993. Han var president ved Dartmouth College 2009–2012.


== Referanser ==


== Eksterne lenker ==
(en) Jim Yong Kim – kategori av bilder, video eller lyd på Commons 
(en) Jim Yong Kim på Internet Movie Database 
(en) Jim Yong Kim på Twitter
Lillesand offentlige sjømannskole

Lillesand offentlige sjømannskole var en maritim skole i Lillesand i perioden 1908-1924. Skolen ble etablert den 1. oktober 1908 i Lillesand. Opprettelsen av skolen hang sammen med «Lov om adgang til at føre fartøi og blive styrmand samt om navigationseksamener» fra 1. januar 1907. Loven innebar strengere krav til opplæring av sjøoffiserer og ikke minst til skolene som skulle gi opplæringen. Fartstiden ble også utvidet og styrmannseksamen ble obligatorisk. Tidligere hadde private skoler stått for undervisningen. Men den nye loven gjorde at kun skoler godkjent av kongen kunne avholde eksamen og både lærere og læremidler måtte godkjennes av departementet.
I 1915 fantes det 22 offentlige sjømannsskoler i norske byer. Skolene mottok støtte både fra stat og kommune og gav teoretisk utdannelse til handelsflåtens styrmenn, offiserer og skipsførere.


== Undervisning ==
Lillesand offentlige sjømannskole startet med en styrmannsavdeling, men i 1916 ble det også innført en avdeling for skipsførere. I styrmannsavdelingen skulle det gis teoretisk undervisning i navigasjonslære, sjømannskap, maskinlære, norsk og engelsk. For skipsførere skulle fagene også inkludere handelslære, sjørett og oceanografi.


== Minkende elevantall ==
Elevantallet ved skolen varierte fra år til år. På grunn av få elever ble Lillesand offentlige sjømannskole lagt ned i 1924.


== Arkivet ==

Arkivet etter Lillesand offentlige sjømannskole oppbevares på KUBEN i Arendal. Arkivet omfatter regnskapsbøker, protokoller, korrespondanse, eksamensoppgaver, besvarelser og lignende.
Arkivet etter Lillesand offentlige sjømannskole ble innlemmet i Norges dokumentarv i 2018 som en del av Seilskutearkivene fra Aust‐Agder 1820‐1920. Arkivet dokumenterer dokumenter driften av en av de første offentlige sjømannskolene i Norge. Skolens arkiv dokumenterer både hvordan kompetansebehovet i navigasjon på begynnelsen av 1900-tallet økte og ikke minst hvordan navigasjonsutdannelsen ble mer formalisert.


== Referanser ==


== Eksterne lenker ==
(no) Arkiv etter Lillesand offentlige sjømannskole på Arkivportalen
Hardangervidda nasjonalparksenter

Hardangervidda Nasjonalparksenter gjenåpnet 14. august 2013. Det ligger på Skinnarbu i Tinn kommune.
Senteret har en av landets mest moderne og største interaktive utstilling. Utstilling omhandler  villreinen, og Norges største nasjonalpark, Hardangervidda. Utstillingen har mottatt 3 internasjonale priser.I samme bygning holder Norsk Villreinsenter Sør til.


== Referanser ==
ČT2

ČT2 (forkortelse for Česká televize 2) er en riksdekkende tv-kanal i Tsjekkia som drives av den offentlige allmennkringkasteren Česká televize. Kanalen kalles populært for «Dvojka» (norsk: toeren) Kanalen har røtter tilbake til 1970 som den tsjekkoslovakiske kanalen ČST2. I dag er ČT2 en offentlig kanal som sender dokumentarer og naturprogrammer. ČT2 viser også utenlandske filmer med undertekster på tsjekkisk. ČT2 HD er høydefinisjons-versjonen av ČT2 og ble lansert i 2013.


== Bakgrunn ==
Kanalen er en direkte etterkommer av ČST2, andrekanalen til den nå nedlagte kringkasteren Československá televize i Tsjekkoslovakia. Kanalen startet sendinger 10. mai 1970 og begynte med fargesendinger tre år senere, som den første i landet.
I 1990 ble føderalisme innført i Tsjekkoslovakia, og ČST1 ble omdøpt til ČTV. I 1992 ble kanalen delt opp i to nye kanaler: ČT2 og slovakiske STV2. Česká televize ble etablert 1. januar 1992.ČT2 er Česká televizes andrekanal og har en snevrere programprofil enn søsterkanalen ČT1. Kanalen sender dokumentarer og naturprogrammer, og viser utenlandske filmer med undertekster på tsjekkisk. ČT2 er tilgjengelig over hele Tsjekkia via landets digitale bakkenett.


== Referanser ==


== Eksterne lenker ==
Offisielt nettsted 
(en) ČT2 – kategori av bilder, video eller lyd på Commons
Johan Rasmus Dedekam Jørgensen

Johan Rasmus Dedekam Jørgensen (født 16. juni 1842, død 2. november 1894) var en norsk forretningsmann, lokalpolitiker og bankmann fra Tvedestrand. Han var gift med Hanna Schrøder (1849-1936).


== Unge år ==
Johan Rasmus Dedekam Jørgensen ble født 16. juni 1842 på Fiane ved Tvedestrand. Han var sønn av Knud Jørgensen (1810-1853) og Anne Elene Dedekam (1816-1902). Faren var overlærer ved Lærerseminaret på Holt, men i 1849 ble han ansatt som sogneprest i Hå på Jæren. Familien flyttet dit, men oppholdet ble kortvarig. Faren døde allerede i 1853 og i 1854 begynte Johan på Kristiansand katedralskole.


== Forretningsmann ==
Etter endt skolegang flyttet han til Tvedestrand hvor han bodde hos sin onkel Even Jørgensen. Han var kjøpmann og skipsreder. Johan Rasmus gikk i onkelens fotspor og startet både klesforretning samt investerte i rederidrift og annen virksomhet. Deriblant Jørgensen & Jordkjend skibsrederi og assuranse, rederiet M.H. Smith og trelastfirmaet Jørgensen & Smith.


== Bankmann og lokalpolitiker ==
Johan Rasmus Dedekam Jørgensen var en periode direktør for Tvedestrand Sparebank og satt i flere år også i Tvedestrand bystyre.


== Referanser ==
Marthe Wang

Marthe Haaland Wang (født 25. oktober 1990 i Bergen) er en norsk artist. Hun synger om håp, undring og relasjoner og om fortid, fremtid og nåtid på bergensdialekt. Musikken hennes kan beskrives som tidløs, melodiøs, leken og alvorlig. Det ektefølte og organiske lydbildet er innom både pop, viser og jazz.  


== Biografi ==
Wang platedebuterte i 2017 med Ut og se noe annet, som hun ble nominert til Spellemannprisen 2017 for i kategorien Viser. Debutsingelen «Til deg» fra albumet ble Marthes store gjennombrudd. Låten ble brukt av Kirkens Bymisjon under TV-aksjonen 2018 og fikk høy rotasjon på radio og Wang gjorde flere TV-opptredener. I november 2018 fikk hun Tekstforfatterfondets lyspunktpris for unge norske tekstforfattere med et prisbeløp på 25.000 kroner og vant dessuten Edvard-prisen i klassen tekst for Ut og se noe annet.
17. april 2020 slapp Marthe sitt andre album Bakkekontakt til gode tilbakemeldinger fra musikkanmeldere med ted terningkast 6 fra Bergensavisen, terningkast 5 fra VG og glimrende ord fra Dagens Næringsliv. Førstesingelen «No sier eg adjø» ble A-listet og fikk mye spilletid på NRK P1. For albumet ble hun nominert til Spellemannprisen 2020 i klassen viser.Wang er kusinen til kontrabassist Ellen Andrea Wang.


== Diskografi ==
Ut og se noe annet (Kirkelig Kulturverksted, 2017)«Følg meg»
«Ukjent venn»
«Til deg»
«Hon drar»
«Din sang»
«Ka kan eg gjøre med det?»
«Størst av alt»
«Bølgenes makter»
«Stay»De Utrolige - Ten Sing 50 År (Kirkelig Kulturverksted, 2018)
Medvirker med sangen «Midt i mørket»
Bakkekontakt (Bjerke, 2020)«Hold meg»
«Han stiller klokken tilbake»
«Komet»
«No sier eg adjø»
«Det gjelder deg»
«Du sa det til meg»
«Ingen av oss visste»
«Leiter etter svar»
«Lillebror»
«Vi skulle skrive en saga»«Gudene vet» (Bjerke, 2020)
Hennes egen versjon av Gustav Lorentzen sin norske oversettelse av «God Only Knows» av Beach Boys.


== Referanser ==


== Eksterne lenker ==
(no) Offisielt nettsted 
(en) Marthe Wang på Discogs
Räkkijärvi

Räkkijärvi (nordsamisk: Reahkejávri, enaresamisk: Rekkjävri, skoltesamisk: Rekkjäu'rr) er en innsjø i Enare kommune i Finland. Den ligger 16 kilometer nord-nordøst for Sevettijärvi og har utløp mot nord til Kuosnijoki, ei sideelv til Neidenelva. Innsjøen består av to bassenger, selve Räkkijärvi (ca. 1,3 km²) i nord og Jänisjärvi (ca. 2,7 km²) i sør. De er forbundet gjennom et smalt sund.Regionalvei 971 går langs sørsida av Jänisjärvi-bassenget.


== Referanser ==
Herbjørnsruddagene

Herbjørnsruddagene er en årlig litteraturfestival på Notodden i Øst-Telemark. Herbjørnsruddagene startet opp i september 2013, da et arrangement på Herbjørnsrud gård i Heddal også inngikk. På denne gården utspiller handlingen seg i en rekke av novellene til forfatteren Hans Herbjørnsrud (f. 1938). 
Hvert år velges et sentralt forfatterskap som hovedtema - som Tor Ulven, Jon Fosse og Laila Stien. Flere av de fremste forfatterne i landet har gitt sine bidrag til Herbjørnsruddagene, som Kjell Askildsen, Kjartan Fløgstad, Laila Stien, Frode Grytten, Jan Erik Vold og Ingvild H. Rishøi. 
I forbindelse med Herbjørnsruddagene arrangeres det jevnlig en novellekonkurranse for ungdom 13-18 år i Telemark. Vinneren får 5000 kr i premie, og prisen deles ut av Notoddens ordfører eller kultursjef under arrangementet. I 2017 var vinneren av skrivekonkurransen Janne Heimdal (18).17. mars 2018 skulle blant andre Karl Ove Knausgård delta. 1. mars sendte styret ut en pressemelding der de sa de kansellerte arrangementet grunnet "strid om rettighetene til navnet". Etter kort tid ble det klart at ny festivalleder for Herbjørnsruddagene: Bokfest på Notodden er Corinne Lyche Campos. I slutten av juli ble det kjent at Herbjørnsruddagen 2018 arrangeres på Teledølen kulturpub lørdag 25. august 2018, med blant andre poet Sumaya Jirde Ali, musiker Anne Hytta, kritiker Eivind Myklebust og universitetslektor Heidi Christoffersen.


== Historikk ==
2018 Hovedtema Sumaya Jirde Ali. Med: Sumaya Jirde Ali, Anne Hytta, Heidi Christoffersen, Eivind Myklebust mfl. Herbjørnsrudforedraget 2018: Heidi Christoffersen.
2017 Hovedtema Laila Stien. Med: Laila Stien, Jan Erik Vold (åpningstale) og Vegard Tveitan (Ihsahn). Herbjørnsrudforedraget 2017: Inger Bråtveit.
2016 Hovedtema Jon Fosse. Med: Tom Egil Hverven, Anne Marit Jakobsen, Benedicte Maurseth mfl. Herbjørnsrudforedraget 2016: Dag Herbjørnsrud.
2015 Hovedtema Tor Ulven. Med: Alf van der Hagen, Henning Hagerup, Pål Norheim og Vegard Tveitan. Lørdag: Ingvild H. Rishøi, Mikkel Bugge og Frode Grytten.
2014 Hovedtema Alice Munro. Med: Ingvild H. Rishøi, Bjarte Breiteig, Trude Rønnestad, Levi Henriksen mfl.
2013 Hovedtema: Kjell Askildsen og Hans Herbjørnsrud. Besøk på Herbjørnsrud gård, med musikk av Anne Hytta. Med: Kjell Askildsen, Kjartan Fløgstad, Lars-Ove Seljestad mfl.


== Vinnere av novellekonkurransen ==
2017 Janne Heimdal (18), for novellen "Ikkje gå".2015 Ane Vårin (15), for novellen "Drøym for livet".
2013 Halvor Kristoffersen (16), for novellen "Den første og siste kjærlighet".


== Referanser ==


== Eksterne lenker ==
Herbjørnsruddagene. Bokfest på Notodden
Liste over Romanias statsoverhoder

Under følger en liste over Romanias statsoverhoder fra 1866.


=== De forente fyrstedømmer 1862–1881 ===


==== Fyrstehus ====
Huset Cuza-Voievod (1862–1866)
Huset Hohenzollern-Sigmaringen (1866–1881)


=== Kongeriket Romania 1881–1947 ===


==== Kongehus ====
Huset Hohenzollern-Sigmaringen (1881–1947)


==== Conducător 1940–1944 ====


=== Folkerepublikken Romania 1947–1965 ===
      Partidul Comunist Român (PCR) → Partidul Muncitoresc Român (PMR)
      Blocul Partidelor Democrate (BPD)
      Frontul Prugirador (FP)
      Uavhengig


=== Den sosialistiske republikken Romania 1965–1989 ===
      Partidul Comunist Român (PCR)


=== Romania 1989–1990 ===
      Frontul Salvării Naționale (FSN)


=== Romania 1990– ===
      Frontul Salvării Naționale (FSN) 
      Frontul Democrat al Salvării Naționale (FDSN)
      Uavhengig
      Partidul Național Liberal (PNL)
      Partidul Social Democrat (PSD)


== Kilder ==
Romania på Rulers.org
Luridiumstyven

Luridiumstyven er en norsk ungdomsroman av Bobbie Peers. Boka kom ut på Aschehoug forlag i 2015.


== Målgruppe ==
Luridiumstyven er skrevet for lesere i alderen 11–12 år og oppover.


== Innhold ==
William Wenton er en 12 år gammel gutt som ikke vet hvorfor familien hans har dekknavn og hvorfor de må flytte hvert år. Bestefaren hans forsvant etter et ran i London. Det er mye William ikke vet, som hvilke krefter han selv besitter, hvem han egentlig er, hvorfor bestefaren var involvert i et ran og hvem Goffman og Abraham er. Men William er nysgjerrig på kreftene sine, og det kan skape problemer.


== Priser og utmerkelser ==
Romanen vant bokhandlerkjeden Arks Barnebokpris i 2015.


== Oppfølgere ==
Luridiumstyven er siden blitt fulgt opp av Kryptalportalen (2016), Orbulatoragenten (2017), Apokalypsegeneratoren (2018), Kaosparalysatoren (2019) og Sentrifugalkatastrofen (2020)


== Referanser ==
Sjølingstad Uldvarefabrikk kraftverk

Sjølingstad Uldvarefabrikk kraftverk er et vannkraftverk i Lindesnes kommune i Agder.
Det er et elvekraftverk som utnytter et fall på 11 meter i Sjølingstadbekken.
Installert effekt er 65 kW fra noe som trolig er en tverrstrømsturbin. Årsproduksjon er 0,1 GWh.
Kraftverket ligger inne i Sjølingstad Uldvarefabrik. Fabrikken ble etablert i 1893. Kraftverket kom i 1913.


== Referanser ==


== Kilder ==
«NVE Atlas». Vannkraft – Utbygd vannkraft.  Norges vassdrags- og energidirektorat
NVE vannkraftdatabase
Birgitte Sørensen: ”Det sviver bra på Sjølingstad” Arkivert 10. januar 2018 hos Wayback Machine.
Music for People in Trouble

Music for People in Trouble er det femte studioalbumet til Susanne Sundfør og ble utgitt i 2017 av Warner Music Norway. Albumet var nominert i klassen «Årets album» under Spellemannprisen 2017. Albumet debuterte på VG-lista på førsteplass.


== Sporliste ==
«Mantra» (3:31)
«Reincarnation» (4:05)
«Good Luck Bad Luck» (3:40)
«The Sound of War» (7:49)
«Music for People in Trouble» (2:55)
«Bedtime Story» (3:31)
«Undercover» (4:17)
«No One Believes in Love Anymore» (5:21)
«The Golden Age» (4:09)
«Mountaineers» (5:21) spilt inn sammen med John GrantAlle sporene er skrevet av Susanne Sundfør. Låten «Music for People in Trouble» er skrevet sammen med Jørgen Træen. 


== Referanser ==


== Eksterne lenker ==
(en) Music for People in Trouble på Discogs 
(en) Music for People in Trouble på MusicBrainz
RS-28 Sarmat

RS-28 Sarmat (russisk: РС-28 (РС -ракета стратегическая (strategisk missil)) Сармат; NATO-kallenavn: SS-X-30 Satan 2), er et russisk interkontinentalt ballistisk missil (ICBM) drevet med flytende brennstoff. Missilet er videre utstyrt med MIRV med supertunge termonukleære stridshoder. Det har vært under utvikling av Makejev rakettdesignbyrå siden 2009. Det ment å erstatte den tidligere R-36M (SS-18 Satan).
RS-28 Sarmat kan ta med seg 10 tonn nyttelast, eksempelvis 10 tunge (550 kilotonns sprengvirkning) eller 15 lette (150 kilotonn) MIRV stridshoder,
Den 20. april 2022 ble missilet testet under full pressedekning med skyting fra Plesetsk til Kamtsjatka


== Se også ==
De strategiske rakettstyrker
SS-29
R-36
UR-100N
SS-25
RT-2UTTH Topol M


== Referanser ==
Bihar (khazar)

Bihar var khan (leder) for khazarene på 730-tallet. Han var far til prinsesse Tzitzak som i 732 ble gift med Konstantin V, sønnen og medkeiseren til keiser Leo III i Østromerriket. Konstantin ble keiser i 741 da Leo døde. Tzitzak fikk i 750 en sønn, Bihars barnebarn, som senere ble østromersk keiser under navnet Leo IV. Tzitzak døde sannsynligvis under eller like etter fødselen.
Tidlig på 700-tallet var Østromerriket under press fra det ekspansive Ummajjad-kalifatet. Konstantinopel var blitt beleiret av muslimene i 717-718, men de klarte ikke å ta byen. Keiser Leo III trengte allierte og sendte en delegasjon til khazarene i 732. Det ble da inngått en allianse mellom de to, og en del av avtalen besto i ekteskap mellom Bihars datter og Leos sønn og arving.


== Referanser ==


== Kilder ==
Theophanes (1982) [oppr. skrevet 815]. The Chronicle of Theophanes. Anno mundi 6095-6305 (A. D. 602-813) (engelsk). Oversatt av Harry Turtledove. Philadelphia: University of Pennsylvania Press. ISBN 978-08122-1128-3. 
Garland, Lynda (2000). «De Imperatoribus Romanis». Besøkt 9. januar 2018.
Frøkenstiftelsen

Frøkenstiftelsen var kommunalt eid stiftelse som eide 28 leiligheter i en leiegård på adressen Fosswinckels gate 32A i Bergen. 
De 28 leilighetene ble leid ut til ugifte kvinner i henhold til vedtektene i et legat fra 1857. I leiegården for øvrig var det rundt 80 andre leiligheter, som blir brukt som pensjonistboliger.


== Historikk ==


=== Opprettelsen ===
Frøkenstiftelsen ble opprettet på grunnlag av et legat fra 1857 med det formål å skaffe et hjem for "ugifte fruentimmer".
Ifølge vedtektenes § 2 ble stiftelsen «opprettet etter at byens borgere i 1846 ved offentlig kunngjøring var blitt anmodet om å gi bidrag til et hjem for trengende ugifte, aldrende eller svakelige døtre av borgere eller embetsmenn.Stiftelsen ble confirmert ved kongelig resolusjon av 24. september 1857. Vedtektsendring ble godkjent av Sosialdepartementet 28. januar 1964 og vedtak av Fylkesmannen i Hordaland 25. mai 2004.»  


=== Bygningen ===
Den første bygningen på adressen brant i 1955. I 1960 stod en ny bygning ferdig. Den nye bygningen var tegnet av arkitekt Anders Nordtvedt.Pr. 2013 eide Frøkenstiftelsen en fjerdedel av sameiet Fosswinckels gate 32A.


== Beslutning om salg ==
Styret i Frøkenstiftelsen ba i et brev av 17. juli 2012 Bergen kommune om tillatelse til å selge stiftelsens andel av leiegården i Fosswinckels gate. Byrådet i Bergen sendte anmodningen over til Bergen bystyre med anbefaling om å gi tillatelse til salg.Den 20. mars 2013 vedtok Bergen bystyre enstemmig å selge Frøkenstiftelsen. Leietagerne var sterkt uenige i denne avgjørelsen.


== Behovet for særlige boliger for kvinner ==
På 1800-tallet og tidlig på 1900-tallet var det mange kvinner tilhørende borgerskapet som befant seg i en vanskelig økonomisk situasjon. Samfunnet var bygget opp slik at kvinner hadde liten eller ingen mulighet til å ta seg lønnet arbeid. Dersom de ikke hadde en mannlig forsørger, i praksis en far eller en ektemann, var de i stor grad prisgitt bedrestilte slektningers evne og vilje til å sørge for dem. I tillegg satte sosiale konvensjoner begrensninger for kvinnene; mange anså det ikke for passende for en enslig kvinne å leie seg inn for eksempel i hybelhus der alle de øvrige leietagerne var menn. De som trosset slike konvensjoner, kunne også oppleve at de ble mer utsatt for såvel ryktespredning som reelle overgrep.
Følgelig hadde mange kvinner, særlig enker og ugifte kvinner, behov for et tilrettelagt botilbud som også var økonomisk overkommelig. På denne bakgrunnen ble det opprettet en rekke veldedige stiftelser rundt om i landet for å avhjelpe kvinners bolignød.


== Se også ==
Mogens Thorsens og Hustrus Stiftelse (Oslo)


== Referanser ==
VM i banesykling 1931

VM i banesykling 1931 (verdensmesterskapet i banesykling) ble arrangert i København i Danmark i 1931.


== Medaljetabell ==


== Referanser ==